tartuNLP/wikipedia-smugri-20251201 huggingface dataset:
Svetlograd

Svetlograd () on kaupunki Stavropolin aluepiirissä Venäjällä. Se on Petrovskojen piirin pääkaupunki ja sijaitsee 85 kilometrin päässä Stavropolista koilliseen.
Svetlograd perustettiin vuonna 1786 Petrovskoje-nimisenä kylänä. Perinteisesti kylän perustajana on pidetty karannutta maaorja Peter Burlakia. Paikasta käytettiin nimitystä Petrovskoje, kunnes se sai kaupungin aseman vuonna 1965 ja nimettiin uudelleen Svetlogradiksi. Kaupungin halki virtaa Kalausjoki. Kaupunki sijaitsee rautateiden varrella.
Vuoden 2021 väestönlaskennan mukaan Svetlogradin väkiluku on 35 703.
Vidskär

Vidskär on pienikokoinen saari Varsinais-Suomen saaristolla. Saari kuuluu Paraisten kaupungin alaisuuteen. Saarelle matkaa Turusta on noin 75 kilometriä lounaaseen ja Helsingistä noin 195 kilometriä länteen. Saarella ei ole vakituista asutusta. Lähin asutettu saari on Aspön saari, jossa asuu 10 henkilöä.
A-235

Sistema A-235 PL-19 Nudol () on venäläinen kehitteillä oleva ballististen ohjusten ja satelliittientorjuntaohjusjärjestelmä. A-235 korvaa vanhan A-135 -järjestelmän.
Kehitys.
A-235:ttä kehittää Almaz-Antei, joka tunnetaan Venäjän ilmatorjuntajärjestelmistä. Järjestelmän kehityksestä päätettiin jo vuonna 1991, jolloin valmistumistavoite oli asetettu vuoteen 2015. A-235:n päätehtävä on torjua läntiselle Venäjälle, etenkin Moskovaan kohdistettu ydinohjus avaruudessa, mutta järjestelmällä voi ampua alas myös esimerkiksi satelliitteja. A-235 toimii alemman tason S-500 -ilmatorjuntajärjestelmän kanssa ja ne muodostavat Venäjän nykyaikaisen ohjus- ja ydinasepuolustuksen perustan.
Koekäyttö.
A-235:ttä on testattu ainakin vuodesta 2014 lähtien ja laukaisuja on tehty esimerkiksi Plesetskin kosmodromista.
Venäjä tuhosi oman satelliittinsa Kosmos 1408:n A-235:llä marraskuussa 2021. Se aiheutti paljon uutisointia maailmalla, sillä satelliitin tuhoutuminen aiheutti valtavasti avaruusromua. Romu uhkasi Kansainvälistä avaruusasemaa ja siellä olleet astronautit valmistautuivat palaamaan nopeasti Maahan, jos asema saisi osuman.
Ohjusten tekniikka.
Erityyppisten kohteiden torjuntaan käytettäviä ohjuksia on todennäköisesti kolmen tyyppisiä; pitkän, keskipitkän ja lyhyen kantaman. Ohjuksista on tehty erilaisia arvioita ja tiedot perustuvat lähinnä harvakseltaan mediaan päätyneeseen informaatioon. Ohjusten uskotaan kykenevän hypersooniseen nopeuteen (yli 5-kertainen äänennopeus) matkalla maaliinsa.
Taistelukärjet.
Ohjuksissa voidaan käyttää luultavasti sekä kineettisiä taistelukärkiä että ydinaseella varustettuja kärkiä, joita A-135:ssä käytettiin. Venäjä on välillä ilmoittanut luopuneensa ydinaseella varustetuista torjuntaohjuksista, mutta sellaisia on kuitenkin todennäköisesti nykyään palveluksessa. Pitkän kantaman ohjukset ovat luultavasti ydinaseella varustettuja. Kineettiset kärjet tuhoavat kohteen osuessaan siihen, kun taas ydinaseen räjäytys tuhoaa kohteen kaukaakin. 
Ohjusmallit.
Pisimmän kantaman ohjus perustuu 51T6:een ja sen kantama on 1 500 kilometriä. Ohjus voi torjua kohteita jopa 800 kilometrin korkeudessa eli reilusti avaruudessa. Ohjuksella voisi siis tuhota satelliitteja tai muita avaruudessa olevia kohteita.
Keskimatkan ohjus on 58R6:n päivitetty versio. Sen kantama on 1 000 kilometriä ja torjuntakorkeus 120 kilometriä.
Lyhyimmän kantaman ohjustentorjuntaohjus on malliltaan 53T6M tai 45T6 eli PRS-1M. Se on A-135:n 53T6/PRS-1 Gazelle -ohjuksen modernisoitu versio. PRS-1M:n kantama on 350 kilometriä ja torjuntakorkeus 50 kilometriä.
Aimo Virtasalo

Aimo ”Amppa” Urmas Kalervo Veikko Virtasalo (25. marraskuuta 1932 Sortavala – 21. huhtikuuta 1992 Espoo) oli suomalainen taiteilija ja kuvittaja, joka teki mainoskuvituksia ja kirjojen kansikuvia.
Virtasalo oli kuvittajana itseoppinut ja aloitti alan työt 1950-luvulla keskikoulun käytyään. Hän opiskeli myös kieliä Sorbonnen yliopistossa Pariisissa. Virtasalon ensimmäinen työpaikka oli mainostoimisto Oy Nilsson Ab, ja myöhemmin hän työskenteli art directorina isoissa suomalaisissa mainostoimistoissa. Myöhemmin hän perusti oman yrityksen ja teki sen kautta kuvitustöitä suomalaisille kustantamoille, kuten WSOY:lle, Tammelle ja Karistolle. 1970-luvulla hän asui kolme vuotta Ruotsissa ja työskenteli Bonnierille.
Virtasalo teki kansikuvia muun muassa Kaari Utrion ja Ursula Pohjolan-Pirhosen historiallisiin romaaneihin, Taru Mäkisen Ninna-nuortenkirjoihin, Jens K. Holmin Kim-sarjan nuortenkirjojen suomennoksiin sekä yli puoleen Reino Lehväslaihon sotakirjoista. Eräisiin Lehväslaihon kirjoihin hän teki myös muun kuvituksen. Virtasalo kuvitti lisäksi aikakauslehtien jatkokertomuksia ja WSOY:n julkaisemia historian oppikirjoja. Hänen kansikuvissaan oli romanttisen esittävää tyyliä, mikä oli 1980-luvulla jo väistyvä tyylisuunta. Sotakirjojen kansissa hän kuvasi historialliset panssarivaunumallit huolellisesti.
Mainoskuvituksia Virtasalo teki muun muassa Amer-Tupakalle. Lisäksi hän suunnitteli vuonna 1967 Elovena-neidon uudistetun ulkonäön, joka on säilynyt pääosin samana 2000-luvulle asti.
Virtasalon öljyvärimaalauksia oli vuonna 1991 esillä Kaivopuiston Galleriassa, ja lisäksi hän piti kerran yksityisnäyttelyn Tukholmassa. Hän kuoli 59-vuotiaana munuaissyöpään Jorvin sairaalassa. Hänen siskonsa oli kuvanveistäjä ja keramiikkataiteilija Anna-Maria Osipow.
Domain-nimi

Domain-nimi tai verkkotunnus on Internetissä käytetty merkkijono, joka vastaa tiettyä IP-osoitetta. Nimen ja DNS-palvelun avulla asiakasohjelmat ottavat yhteyttä haluttuun palveluun. Domain-nimi eroaa URL-osoitteesta siten, että URL sisältää myös protokollan sekä polun tietoon. Ylätason verkkotunnus on DNS-hierarkian ylin taso ja verkkotunnuksen viimeinen osa eli juurialue. Osoitteen haku nimelle alkaa ylimmältä tasolta. Ylintä tasoa hallinnoi ICANN, joka delegoi vastuuta useille organisaatioille. Nimiä hallinnoivat rekisteröintipalvelut (). Nimet ovat varattuja asiakkaille tietyn maksimiajan verran, jonka tultua täyteen varauksen voi yleensä uusia. Asiakkaat eivät varsinaisesti omista käyttämiään verkkotunnuksia.
Fully Qualified Domain Name (FQDN) tarkoittaa kokonaista domain-nimeä tietokoneen ("isännän") osoittamiseen Internetissä. FQDN sisältää tietokoneen nimen ja domain-nimen.
Tomaattipyre

Tomaattipyre on tuote, joka on valmistettu tomaatista soseuttamalla ja tiivistämällä. Se sisältää tomaatin lisäksi vain suolaa. Sitä käytetään ruoanlaitossa, jolloin se sopii myös pitkän kypsennysajan vaativiin ruokiin. Sitä käytetään bolognesekastikkeisiin, pasta- ja pataruokiin ja piirakoiden täytteisiin. Joskus tomaattipyree tuplakonsentroidaan.
Polynorborneeni

Polynorborneeni eli PNR on polymeeri, jonka monomeeri on norborneeni. Yhdistettä voidaan käyttää elastomeerina muun muassa värähtelyn vaimentamiseen.
Ominaisuudet.
Polynorborneeni on termoplastinen polymeeri, joka on valkoista amorfista ainetta. Sen molekyylimassa on useimmiten 2 000 000–3 000 000 g/mol. Polymeerin lasisiirtymälämpötila on 35–45 °C, mutta muovinpehmentimillä sitä saadaan alennettua jopa arvoon -60 °C. Kuumennettaessa yhdiste hajoaa yli 200 °C:n lämpötilassa. Polynorborneeni liukenee muun muassa ketoneihin, estereihin ja hiilivetyihin ja absorboi orgaanisia liuottimia. Väkevien happojen ja otsoninkesto on huono. Mekaanisilta ominaisuuksiltaan polynorborneeni on lujaa, joustavaa ja absorboi energiaa. Polynorborneenin tiheys on 0,94–0,96 g/cm3.
Valmistus ja käyttö.
Polynorborneenia valmistetaan norborneenista renkaanavautumismetateesipolymeroinnilla. Katalyyttinä reaktiossa käytetään ruteniumkloridia. Tuotteen joukkoon lisätään muun muassa muovinpehmentimiä ja täyteaineita.
Polynorborneenia käytetään muun muassa autojen puskureissa, tiivisteissä, kenkienpohjissa, rautatie- ja rakennustekniikassa värähtelyjä ja ääntä vaimentavana materiaalina ja öljyjä imevänä aineena. Polynorborneenin vedytettyä johdannaista voidaan käyttää muun muassa lääketieteellisten letkujen valmistukseen.
Engin Küpeli

Engin ”MAJ3R” Küpeli (s. 25. tammikuuta 1991) on turkkilainen "Counter-Strike 2" -ammattilainen. Hänen nykyinen joukkueensa on Eternal Fire.
MAJ3R on pelannut myös muun muassa Milleniumissa, LDLC:ssä ja Sangalissa. Nykyisen joukkueensa kanssa hän voitti toukokuussa 2024 merkittävän CCT Season 1 Global Finals -turnauksen, kun se voitti Team Liquidin finaalissa otteluvoitoin 3–1. Eternal Fireen hän liittyi takaisin marraskuussa 2022, kun hän oli vaihtanut "Valorantiin" vain kuukaudeksi Eternal Firesta saatujen potkujen jälkeen.
Messe I.X–VI.X

Messe I.X–VI.X on norjalaisen yhtyeen Ulverin yhdeksäs studioalbumi, jonka yhtye on tehnyt yhteistyössä norjalaisen Arktisen filharmonisen kamariorkesterin kanssa.
Levyn avauskappale "As Syrians Pour In, Lebanon Grapples with Ghosts of a Bloody Past" on nimetty Reutersin uutisartikkelin otsikon mukaan.
Ivan Mirošnitšenko

Ivan Nikolajevitš Mirošnitšenko (; s. 4. helmikuuta 2004 Ussurijsk, Primorjen aluepiiri, Venäjä) on venäläinen jääkiekkoilija. Mirošnitšenko edustaa NHL-joukkue Washington Capitalsia. Hänen pelipaikkansa on vasen laitahyökkääjä ja hän laukoo oikealta. 
Ennen NHL-uraansa Mirošnitšenko pelasi KHL-joukkue Avangard Omskissa. Washington Capitals varasi hänet ensimmäisellä kierroksella 20. varausvuorolla . Mirošnitšenko on pelannut 21 NHL:n runkosarjan ottelua. Näissä otteluissa hän on tehnyt kaksi maalia ja neljä syöttöä eli yhteensä kuusi tehopistettä. Mirošnitšenko on pelannut yhden NHL:n pudotuspelien ottelun ilman tehopisteitä. Mirošnitšenko on pelannut 23 KHL:n runkosarjan ottelua. Näissä otteluissa hän on tehnyt kolme maalia ja yhden syötön eli yhteensä neljä tehopistettä. Kaikki uran tilastot päivitetty 1. kesäkuuta 2024.
Slovakian parlamenttivaalit 1992

Slovakian parlamenttivaalit 1992 järjestettiin Tšekin ja Slovakian liittotasavaltaan kuuluneessa Slovakian tasavallassa 5. – 6. kesäkuuta 1992.
Tausta.
Vuoden 1990 parlamenttivaalit oli voittanut Slovakian puoleisen samettivallankumouksen suurin oppositioryhmä Kansa väkivaltaa vastaan (VPN), ja tasavallan pääministeriksi valittiin Vladimír Mečiar. Hänen hallituksensa kuitenkin kaatui VPN:n sisäisiin ristiriitoihin keväällä 1991. Tämän jälkeen pääministeriksi nousi kristillisdemokraattien Ján Čarnogurský.
Slovakian puoluekartta kehittyi voimakkaasti 1990-luvun alussa. Uusia puolueita muodostettiin ja vanhoja hajotettiin. Tärkein muutos oli entisen pääministeripuolue VPN:n hajoaminen Mečiarin tukijoiden ja vastustajien välillä. Mečiar perusti uuden Demokraattisen Slovakian liike (HZDS) -puolueensa ennen vuoden 1992 vaaleja.
Koko Slovakian laajuisia vaaliteemoja olivat erityisesti Slovakian asema Tšekin ja Slovakian liittotasavallassa sekä käynnissä ollut valtionyhtiöiden yksityistäminen. 
Seuraukset.
Vaalien selvä voittaja oli Mečiarin HZDS, ja hänet valittiin pääministeriksi. Mečiarin ja Tšekin pääministeri Václav Klausin käymät neuvottelut liittovaltion tulevaisuudesta vuoden 1992 aikana päättyivät tuloksettomina ja maat erkaantuivat toisistaan niin kutsutussa samettierossa 1. tammikuuta 1993. Mečiar jatkoi itsenäisen Slovakian pääministerinä.
Äänestäminen.
Rekisteröityjä äänestäjiä oli 3 770 073, ja hyväksyttyjä ääniä oli 3 174 436. Koko maan äänestysprosentti oli 84,20 %. 
Parlamenttiin pääsemiseen vaadittiin viiden prosentin äänikynnyksen ylittäminen.
F♯ A♯ ∞

F# A# ∞ (lausutaan englanniksi "F-sharp, A-sharp, Infinity") on vuonna 1997 ja uudelleen vuonna 1998 julkaistu kanadalaisen post-rock-yhtyeen Godspeed You! Black Emperorin ensimmäinen studioalbumi. Levyn nimi juontuu siitä, että vinyylipainoksen ensimmäinen kappale alkaa F#-soinnulla ja vastaavasti jälkimmäinen kappale A#-soinnulla; lisäksi vinyylilevyn B-puolen lopussa on äärettömästi pyörivä ura, ellei vinyylisoittimen neulaa siirretä levyn urasta pois.
Vuonna 1997 julkaistiin albumista LP-vinyylilevypainos, joka sisältää kaksi pitkää kappalekokonaisuutta. Kumpikin kappalekokonaisuuksista täyttää vinyylilevyn puoliskon. Vuonna 1998 albumi julkaistiin uudelleen CD-levyllä ja aiemman kahden kappaleen sijaan CD-painoksella onkin kolme kappaletta ja noin 25 minuuttia pidempi kesto vinyylipainokseen verrattuna. CD-painoksessa on järjestetty vinyylipainoksen kappaleiden osioita uudelleen sekä lisätty uutta materiaalia. CD-levyn kappalejärjestystä ei ole julkaistu sittemmin vinyylillä eikä vastaavasti vinyylipainoksen omaa kappalejärjestystä CD-levyllä. Toisin sanoen versioiden kappalelistaukset ovat uniikit ja albumi on erilainen formaatista riippuen. Poikkeuksen muodostaa ainoastaan suoratoistopalveluissa ja digitaalisena latauksena julkaistu versio joka on sama kuin CD-levyllä.
Aiheesta muualla.
__SISLUETTPAKOTUS__
Aleks Koho

Aleksander (Aleks) Koho (1. kesäkuuta 1874 Viipuri – 15. helmikuuta 1958 Lahti) oli suomalainen pankinjohtaja.
Aleks Kohon vanhemmat olivat talonomistaja, ajuri Juhana Koho ja Maria Tiukkanen. Hän sai päästötodistuksen Viipurin reaalilyseosta 1892. 
Koho oli vuodesta 1892 konttoristina Viipurissa Paischeffin liikkeessä ja sittemmin hän oli Häkli, Lallukka &amp; Kumppanien palveluksessa. Vuonna 1898 hän perusti yhdessä Alfred V. Kososen kanssa Viipuriin laivojen selvitys-, huolinta- ja agentuuriliikkeen, josta sittemmin liikkeen toisen osakkaan kuoltua muodostettiin siirtomaantavarain tukkuliike. Koho lopetti tämän liikkeen 1923 siirryttyään pankkiuralle. Hän kuului Suomen Kauppapankki Oy:n perustamisesta 1907 alkaen pankin hallintoneuvostoon aina siihen saakka, kunnes pankin toiminta päättyi kun se liitettiin Helsingin Osakepankkiin. Koho tuli 1923 Suomen Kauppapankin pääkonttorin johtokunnan jäseneksi ja sittemmin edellämainittujen pankkiyhdistymisien jälkeen hän tuli Helsingin Osakepankin Viipurin konttorin johtokunnan jäseneksi ja hän hoiti tätä tehtävää 1924–1938 eläkkeelle jäämiseensä saakka. Kun Viipuri menetettiin talvisodan rauhassa Aleks Koho siirtyi vaimonsa kansssa Lahteen, jossa hän asui kuolemaansa saakka.
Aleks Koho toimi Viipurin läänin Hevosystäväin Seuran johtokunnan jäsenenä ja sihteerinä ja vuodesta 1925 Viipurin läänin Hevosjalostusseuran rahastonhoitajana. Hän oli pitkään Viipurin kaupunginvaltuuston jäsenenä. Koho kuului toistakymmentä vuotta Viipurin verotuslautakuntaan sekä verotuksen valmistelukuntaan vuodesta 1918 alkaen ja oli valtion tulo- ja omaisuusverolautakunnassa maaherran asiamiehenä sekä jäsenenä tilapäisessä varallisuusverotuslautakunnassa. Koho oli myös Viipurin läänin itäisen vaalipiirin keskuslautakunnan jäsenenä sekä Viipurin merimieshuoneen johtokunnan jäsenenä ja puheenjohtajana. 
Aleks Koho oli naimisissa vuodesta 1901 Elin Emilia Ristimäen (1878–1964) kanssa. Heidän poikansa pankkivirkailija Väinö Ilmari Koho (1902–1942) kaatui jatkosodassa Lempaalassa Karjalan kannaksella. Elin ja Aleks Koho tekivät testamenttilahjoituksen Suomen Kulttuurirahastolle. Lahjoituksen pohjalta perustettiin syöpäsairauksien tutkimista tukeva Elin ja Aleks Kohon rahasto.
Sherobod

Sherobod (uzb. kyrill. Шеробод, ) on kaupunki ja Sherobodin piirin keskus Surxondaryon alueella Uzbekistanissa. Se sijaitsee Amudarjan sivujoen Sheroboddaryon oikealla rannalla 59 kilometriä alueen pääkaupungista Termizistä luoteeseen. Kaupungissa oli 29 100 asukasta vuonna 2016.
Kaupungin läheltä on löydetty kahden muinaisen kaupungin rauniot. Jondavlattepa on peräisin 500–400-luvuilta eaa. ja Kofirqala oli asuttu ensimmäiseltä vuosisadalta keskiajalle saakka. Sherobodin pohjoispuolella Nondahanan rotkossa on vahvojen muurien ympäröimä asuinpaikka. Sheroboddaryon laaksoa myöten kulki keskiajalla tärkeä kauppareitti Afganistaniin ja Intiaan. 1800-luvulla ja 1900-luvun alussa Sherobod oli Buharan emiirikunnan maakuntakeskus. Nykyinen kaupunki on perustettu vuonna 1973.
Sherobodin kautta kulkee Qarshin ja Termizin välinen maantie. Kaupunki on maatalousalueen keskus, jossa on puuvilla-, rakennustarvike ja elintarviketeollisuutta. Lähistöllä sijaitsee 800-luvulla eläneen Abu Iso Muhammad Termiziyn mausoleumi, joka on tärkeä pyhiinvaelluspaikka.
Moonage Daydream (elokuva)

Moonage Daydream on brittimuusikko David Bowieta käsittelevä dokumenttielokuva vuodelta 2022. Yli kaksituntisen elokuvan ohjasi Brett Morgen, ja se on nimetty Bowien samannimisen kappaleen mukaan.
Bowien perikunta antoi Morgenille vuonna 2017 pääsyn yli viisi miljoonaa artikkelia sisältävään kokoelmaan. Elokuva sisältää kyseiseen materiaaliin pohjautuvia haastatteluja, mutta mukana on myös otteita Bowien suosikkielokuvista ja muista teoksista. Elokuvassa käsitellään myös Bowien näyttelijänuraa.
Tingvollvågen

Tingvollvågen on taajama Tingvollin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 1,3 neliökilometriä ja asukasluku 1 017 vuonna 2023.
Tingvollin kirkko

Tingvollin kirkko () on Tingvollin kunnassa Møren ja Romsdalin läänissä Norjassa sijaitseva keskiaikainen kivikirkko 1100-luvun jälkipuoliskolta.
Straumsnesin kirkko

Straumsnesin kirkko () on Tingvollin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1864.
Nigerian ilmavoimat

Nigerian ilmavoimat (, NAF) on Nigerian puolustusvoimien yksi kolmesta puolustushaarasta. Muut kaksi ovat maavoimat ja merivoimat. 
Nigerian ilmavoimat käsittää yli 18 000 henkilöjäsentä ja sen vakiokalustoon kuuluu mm. Chengdu F-7, Dassault-Dornier Alpha Jet, JF-17 Thunder Block II, Embraer EMB 314 Super Tucano, Ameracchi M-346 Master, taistelu-, ja kuljetushelikoptereita, miehittämättömiä ilma-aluksia sekä sotilaskuljetuslentokoneita.
Lentokalusto.
Lähde:
Straumsnes

Straumsnes on entinen Norjan kunta Møren ja Romsdalin läänissä. Se perustettiin vuonna 1866 erottamalla se Tingvollista, johon se liitettiin takaisin vuonna 1964. Kuntaliitoshetkellä Straumsnesin pinta-ala oli 124 neliökilometriä ja asukasluku 1 160.
Unni Boksasp

Unni Boksasp (s. 2. joulukuuta 1972 Tingvoll) on norjalainen kansanmuusikko. Hänen esikoisalbuminsa "Songar frå Havdal" ilmestyi vuonna 2007. Boksasp tekee musiikkia nimeään kantavassa Unni Boksasp Ensemble -yhtyeessä, joka voitti kansanmusiikin Spellemannprisen-palkinnon vuonna 2010. Yhtye on keikkaillut myös Norjan ulkopuolella, muun muassa Ruotsissa, Skotlannissa, Kanadassa ja Yhdysvalloissa.
Lakko &amp; Herba

Lakko &amp; Herba (myös Lakko X Herba ja Lakko ja Herba) on suomalainen tubettajaduo ja yhtye, joka muodostuu Eric ”Lakko” Savolaisesta ja Juuso ”Herbalisti ’Herba’” Karikuusesta. He esiintyvät toisinaan toistensa Youtube-kanavilla ja pitivät joskus myös yhteistä kanavaa. He ovat myös muun muassa julkaisseet kolme singleä ja luotsanneet omaa televisio-ohjelmaa.
Ura.
Yhteinen Youtube-kanava.
Savolainen ja Karikuusi perustivat yhteisen Youtube-kanavan Lakko X Herba 12. helmikuuta 2016 ja julkaisivat sinne ensimmäisen videon neljän kuukauden kuluttua 27. kesäkuuta. He julkaisivat sinne videoita 30 videon verran, minkä jälkeen päättivät Savolaisen uupumisen takia laittaa kanavan jäihin. He eivät ole jatkaneet kanavaa, koska ovat unohtaneet sen salasanan. Kanavan viimeinen video julkaistiin 28. joulukuuta 2018. Kanavalle on julkaistu "Aamuyö" ja "Kyllä Nyt Vielä Pelata Pitää" -singlejen musiikkivideot. Lokakuussa 2024 kanavalla on yli 156 tuhatta tilaajaa ja yli 21 miljoonaa katselukertaa.
Musiikkiura.
Nost3 &amp; Protro julkaisivat kesäkuussa 2015 "Bailandoo"-musiikkivideon, jossa Savolainen ja Karikuusi vierailevat. Kesäkuussa 2016 Savolainen ja Karikuusi tekivät singlen ”Aamuyö” omakustanteena. Kappaleen musiikkivideo julkaistiin heidän yhteisellä Lakko X Herba -kanavallaan. Videota on katsottu yli kuusi miljoonaa kertaa.
Lokakuussa 2018 Savolainen ja Karikuusi julkaisivat yhdessä toisen kappaleen ”Kyllä nyt vielä pelata pitää”. Tämäkin musiikkivideo julkaistiin Lakko X Herba -kanavalle. Vuonna 2022 videolla oli yli miljoona katselukertaa. Toukokuussa 2024 Savolainen ja Karikuusi julkaisivat kolmannen kappaleensa ”Iltapäivä”. Heinäkuussa 2024 kappaleen musiikkivideo julkaisiin Savolaisen YouTube-kanavalle Lakko X Herba -kanavan salasanan unohtumisen takia.
Televisiossa.
Huhtikuussa 2016 Savolainen ja Karikuusi aloittivat yhteisen televisio-ohjelman, "Lakon ja Herban boksi". Sarjassa he tapasivat julkisuuden henkilöitä ja pelasivat erilaisia videopelejä. Sarjaa esitettiin keskiviikkoisin Subilta. Jokainen jakso kesti noin puoli tuntia. Savolainen ja Karikuusi olivat vuosina 2017–2018 yhdet "Posse"-viihdeohjelman juontajista. Vuonna 2022 he useiden muiden vanhojen Possen juontajien kanssa vierailivat ohjelman sadannessa jaksossa.
Vuonna 2024 Savolainen ja Karikuusi kilpailivat "Masked Singer Suomi" -viihdeohjelman kuudennella kaudella laulaen kappaleen "Enemy" ja pudoten ensimmäisinä.
Kirjallisuus.
Savolainen ja Karikuusi ovat mukana Tammen kustantamassa vuoden 2023 huhtikuussa julkaistussa "Luokkakuva"-kirjassa.
Pink (albumi)

Pink on japanilaisen rock- ja metalliyhtyeen Borisin kymmenes vuonna 2005 julkaistu täyspitkä studioalbumi.
Albumista on julkaistu lukuisia eri versioita CD-levyllä ja LP-vinyylilevyllä niin Japanin kuin Yhdysvaltojen markkinoille. Jokainen painos ja formaatti eroaa kappalelistaukseltaan ja pituudeltaan hieman. Suurin eroavaisuus on levyn CD ja LP-versioiden välillä: ensimmäinen vinyylipainos on alkuperäistä CD-painosta huomattavasti pidempi ja kappalejärjestys on täysin erilainen. Digitaaliset jakelut ja suoratoistopalveluiden versiot noudattavat CD-painosten kappalejärjestystä ja kestoa.
Kappalelistaus.
Sargent Housen uudelleenjulkaisu vuonna 2016 (2CD ja 3LP).
Vuonna 2016 albumista julkaistiin uusintapainos kahdella CD-levyllä ja kolmella LP-vinyylilevyllä.
Kumpikin versioista on identtinen aiempien julkaisujen kanssa seuraavasti: CD-levy noudattaa aiempaa Southern Lordin kappalelistausta ja LP-vinyylilevypainos on sama kuin aiempi vinyylipainos.
Molemmat uudelleenpainosversiot sisältävät myös aiemmin julkaisemattomia kappaleita bonuslevyllä "Forbidden Songs". CD-painoksessa se on toisella CD-levyllä ja LP-painoksessa kolmannella vinyylilevyllä.
Kokoonpano.
Boris
Nigerian laivasto

Nigerian laivasto (, NN) on yksi Nigerian puolustusvoimien kolmesta puolustushaarasta maavoimien ja ilmavoimien ohella. Laivasto perustettiin vuonna 1956 ja se on osallistunut lukuisiin rauhanturvatehtäviin. Nigerian laivastoon kuuluu yli 75 sotalaivaa ja se on kansainvälisessä vertailussa Afrikan viidenneksin vahvin merivoima.
Historia.
Vuonna 1959 Nigerian merivoimat muutettiin täysimittaiseksi laivastoksi, kun kuningatar Elizabeth II myönsi niille luvan käyttää nimitystä "Nigerian kuninkaallinen laivasto". Nimi muutettiin Nigerian laivastoksi vuonna 1963 sen jälkeen, kun Nigeriasta tuli itsenäinen tasavalta.
Seilduksgata

Seilduksgata on katu Grünerløkkan kaupunginosassa Oslossa. Se ulottuu Fossveieniltä Københavngatalle. Kadun nimi viittaa sen varrella sijainneeseen purjekangastehtaaseen. Sen rakennuksessa toimii nykyisin Oslon taidekorkeakoulu.
Thielin taidegalleria

Thielin taidegalleria () on Tukholman Djurgårdenilla sijaitseva taidegalleria. Ferdinand Bobergin suunnittelema yksityispalatsi Villa Eolskulle valmistui vuonna 1905 Ernest Thielin yksityisiä kokoelmia varten. Rakennus kokoelmineen siirtyi myöhemmin valtion omistukseen ja avattiin yleisölle vuonna 1924. Esillä on muun muassa Bruno Liljeforsin, Eugène Janssonin, Carl Larssonin ja Edvard Munchin maalauksia.
Nigerian maavoimat

Nigerian maavoimat (, NA) on yksi kolmesta Nigerian puolustusvoimien puolustushaaroista laivaston ja ilmavoimien ohella. Maavoimien tehtävät ovat Nigerian maa-alueen puolustaminen sekä kansainväliset kriisinhallintaoperaatiot. Nigerian armeija on jaettu kymmeneen eri divisioonaan.
Kasvipassi

Kasvipassi on Euroopan unionin (EU) kasvinterveysasetuksen mukainen merkintä, jota käytetään kasveissa silloin, kun ammattimaiset toimijat siirtävät puutarhakasveja EU:n alueella maasta toiseen. Kasvipassin tarkoitus on estää tautien ja tuholaisten leviäminen Euroopan unionin sisällä siten, että passin tietojen avulla voidaan jäljittää tuhoojia sisältävät kasvit. Passi myönnetäänkin sellaisille kasvierille, joiden osalta yrityksen omavalvonta on vahvistanut, että niissä ei ole kiellettyjä kasvintuhoojia. Passia voidaan käyttää niin tukku- kuin vähittäismyynnissäkin. Kaikilla kasveilla ei tarvitse olla kasvipassia, vaan ainoastaan sellaisilla, jotka voivat olla vaarallisten kasvitautien ja tuholaisten isäntäkasveja.
Kasvipassin vaativat taimet ja sellaiset lisäysmateriaalit kuin pistokkaat, sipulit ja mukulat, ruukku- ja ryhmäkasvit, siemenperunat, nurmikot sekä jotkin siemenet. Kasvipassi saatetaan kiinnittää erän jokaiseen kasviin, ruukkuun tai kasvin nimilappuun, tai useita kasveja sisältävään pakkaukseen. Suomen sisäisessä kaupassa kasvipassin voi myös kiinnittää kokonaiseen lähetykseen, jossa on useita kasvipakkauksia. Kasvipassin voi lisätä kasviin tarran, tulosteen, säleen tai painetun merkinnän muodossa. Sen on myös sisällettävä tietyt tiedot. Siinä on Euroopan unionin lippu ja teksti "Kasvipassi" vähintään englanniksi (). Lisäksi siinä tulee ilmoittaa kasvin laji tai suku tieteellisenä nimenä, maakoodi ja kasvipassin myöntäjän rekisterinumero, joissain tapauksissa jäljitettävyyskoodi, ja kasvin alkuperämaa. Jäljitettävyyskoodin tarvitsevat taimet, mutta eivät tukku- ja kukkakauppoihin vietävät ryhmä- ja ruukkukasvit.
Käytössä on myös erityinen ZP-kasvipassi, jossa ZP tarkoittaa suoja-aluetta. Euroopan unionissa on tiettyjä valtioita ja alueita, joilla ei esiinny joitain vaarallisia kasvintuhoojia. Nämä alueet on määritelty suoja-alueiksi. Jos suoja-alueelle viedään sellaisia kasveja, jotka voivat toimia näiden tiettyjen kasvintuhoojien isäntinä eli suoja-aluetuhoojina, kasveilla on oltava ZP-kasvipassi.
Miesten Superpesiksen kausi 2024

Superpesiksen kausi 2024 oli Suomen Pesäpallon pääsarjan Superpesiksen 35. kausi.
Joukkueet.
Miesten Superpesiksessä kilpaili vuonna 2024 13 joukkuetta.
Sarjajärjestelmä.
Runkosarja.
Runkosarjan muodostavat kaksinkertaisena sarjana pelattava alkusarja ja yksinkertaisina pelattavat jatkosarjat. Alkusarjan (24 ottelua) jälkeen 1.–7. sijoittuneet jatkavat ylempään (6 ottelua) ja 8.–13. sijoittuneet alempaan jatkosarjaan (5 ottelua). Alkusarjassa kerätyt pisteet lasketaan mukaan jatkosarjojen sarjataulukoihin. Ylemmän jatkosarjan joukkueet sijoittuvat runkosarjassa sijoille 1–7 ja alemman jatkosarjan joukkueet sijoille 8–13.
Ylemmät pudotuspelit.
Ylemmän jatkosarjan kuusi parasta etenevät suoraan puolivälieriin. Seitsemänneksi sijoittunut ja alemman jatkosarjan kolme parasta jatkavat puolivälieräkarsintaan, joka pelataan ottelupareina (7. vs. 10. ja 8. vs. 9.) paras kolmesta -järjestelmällä. Pudotuspeliparit muodostetaan runkosarjan sijoitusten perusteella. Kotietu on runkosarjassa paremmin sijoittuneella joukkueella. Puolivälierät, välierät ja loppuottelu pelataan paras viidestä –järjestelmällä, pronssiottelu paras kahdesta - järjestelmällä. Pronssiottelun aloituksen koti- tai vieraskentällään päättää runkosarjassa paremmin sijoittunut joukkue. Jos pronssiottelussa otteluvoitot ovat tasan, voittajan ratkaisee ylimääräinen kotiutuskilpailu. Käytettävissä ovat toisessa pronssiottelussa edustuskelpoiset pelaajat.
Alemmat pudotuspelit.
Alemman jatkosarjan viimeiseksi jäävä joukkue putoaa suoraan Ykköspesikseen kaudelle 2025. Mikäli kaksi tai useampia joukkueita on tasapisteissä, kaksi viimeiseksi jäänyttä pelaavat uusintaottelun suorasta putoamisesta. 11. ja 12. sijoittuneet joukkueet pelaavat putoamiskarsinnan paras viidestä - järjestelmällä. Voittaja säilyttää Superpesiksen sarjapaikkansa kaudelle 2025 ja häviäjä pelaa Superpesis-karsinnassa sarjapaikastaan Ykköspesiksen voittajaa vastaan. Superpesis-karsinta pelataan paras viidestä -järjestelmällä.
JymyJussien kausi päättyi.
Pesäpalloliiton liittojohtokunta on päättänyt 12.8. myöhäisillan kokouksessaan, että miesten Superpesis-joukkue Seinäjoen JymyJussit ei ole oikeutettu osallistumaan Superpesiksen runkosarjan jälkeisiin jatko-otteluihin sarjasopimuksen ehtojen rikkomisen vuoksi, minkä seurauksena Jymy-Jussit Oy menettää sarjapaikkansa miesten Superpesiksessä.
Päätös tuo myös muutoksia tulevaan otteluohjelmaan.
Pudotuspelit.
Pudotuspelikaavio.
Päivitetty 14.9. pelatuiden otteluiden jälkeen
Lopulliset sijoitukset.
JymyJussit menetti sarjapaikkansa.
Immaculate – tahraton

Immaculate – Tahraton on vuonna 2024 ensi-iltansa saanut yhdysvaltalainen kauhuelokuva. Elokuvan pääosaa, nuorta sisar Ceciliaa näyttelee Sydney Sweeney. Elokuvan on ohjannut Michael Mohan. Sweeney on yksi elokuvan tuottajista. 
Juoni tiivistettynä.
Prologi
Nuori nunna yrittää paeta luostarista, mutta hän jää naamioituneiden nunnien vangiksi. Nunnat murtavat pakoa yrittäneen nunnan jalan ja hautaavat hänet elävältä. Myöhemmin luostariin kutsuttu sisar Cecilia saa tietämättään kuolleen nunnan huoneen. Huoneen seinällä on maalaus Neitsyt Mariasta.
Nuori nunnakokelas, Cecilia Jones kutsutaan italialaiseen luostariin. Cecilia meinasi hukkua 12-vuotiaana jäihin, mutta pelastui, mitä hän pitää Jumalan ihmeenä. 
Luostariin päästyään Cecilia tutustuu nunnien elämään ja antaa lopulta nunnalupauksensa. Eräänä iltana Cecilia juo viiniä ja löytää itkevän nunnan kirkon lattialta. Paikalla ollut abbedissa selittää Cecilialle, että välillä tunteet ottavat nunnista vallan. Abbedissa näyttää Cecilialle rautanaulan, jolla Jeesus legendan mukaan ristiinnaulittiin. Yhtäkkiä Cecilia pyörtyy. 
Myöhemmin selviää, ettei Cecilia olekaan neitsyt, vaikka hän kivenkovaa väittää niin. Hänet tutkitaan ja selviää, että hän odottaa poikavauvaa. Tätä pidetään ihmeenä, ja Ceciliaa aletaan palvoa itse Neitsyt Mariana. Tämä aiheuttaa kateutta toisessa nunnassa, joten hän päättää hukuttaa Cecilian kylvyssä. Cecilia kuitenkin pelastuu ja kateellinen nunna päätyy itsemurhaan hyppäämällä luostarin katolta. 
Cecilian raskaus etenee ja hän pyytää päästä kunnon sairaalaan, mutta hänelle ei anneta siihen lupaa. Cecilia keksii valehdella saaneensa keskenmenon, mutta jää siitä kiinni matkalla sairaalaan. 
Cecilia tuodaan takaisin luostariin ja abbedissa sättii häntä keskenmenon huijaamisesta. Cecilia kahlitaan pyörätuoliin ja hänelle selviää, mistä hänen raskautensa alkoi. Luostari oli valinnut hänet uuden Vapahtajan synnyttäjäksi käyttämällä naulasta eristettyä DNA:ta. Luostari oli yrittänyt siittää uutta Vapahtajaa jo 20 vuotta, mutta kaikki raskaudet päättyivät keskenmenoihin ja epämuodostuneisiin sikiöihin. 
Cecilia tappaa luostarin abbedissan krusifiksilla ja kuristaa Isän rukousnauhallaan. Lopulta Cecilia polttaa luostarista löytyneen laboratorion ja pakenee katakombeihin. Elokuvan lopussa hän synnyttää epämuodostuneen vauvan, joka pitää eläimellistä, rohisevaa ääntä. Cecilia surmaa lapsen suurella kivellä.
Edvarts Virza

Edvarts Virza (oikealta nimeltään Jēkabs Eduards Liekna, 27. joulukuuta 1883 – 1. maaliskuuta 1940 Riika, Latvia) oli latvialainen runoilija ja toimittaja. Virza kuului elinaikanaan merkittävimpien latvialaisten runoilijoiden joukkoon. Hän oli myös tunnettu lehtimies ja toimi pitkään sanomalehti "Brihwa Semen" päätoimittajana. Hän tuki näkyvästi Kārlis Ulmanisia.
Elämäkerta.
Edvarts Virza syntyi maanviljelijäpariskunnan, Annan ja Juriksen, yhdeksäntenä lapsena. Hänen varhaiset vuotensa kuluivat maaseudulla Salgalessa ja Bauskassa, missä hän sai ensimmäisen kosketuksensa latvialaiseen kulttuuriin ja kieleen. Opintojensa vuoksi hän myöhemmin matkusti Moskovaan, missä hän opiskeli oikeustiedettä ja taloustiedettä.
Vuoden 1905 vallankumouksen aikana Edvarts Virza osoitti rohkeuttaan ja sitoutumistaan latvialaisen kulttuurin edistämiseen. Hän opetteli itse ranskaa, jotta hän ja hänen vaimonsa, arvostettu runoilija Elza Stērste, voisivat tuoda ranskalaista runoutta Latvian yleisön tietoisuuteen. Virza ystävystyi muiden latvialaisten runoilijoiden kanssa ja pyrki löytämään oman äänensä runoilijana. Hänen ensimmäinen runosarjansa julkaistiin vuonna 1906 lehdessä "Dzelme", ja siitä lähtien hän alkoi saavuttaa tunnustusta ja arvostusta latvialaisen kirjallisuuden piireissä.
Ensimmäisen maailmansodan aikana Virza mobilisoitiin palvelemaan Jukums Vācietisin rykmentissä kiväärimiehenä. Sotakokemukset inspiroivat häntä kirjoittamaan runoja sotilastovereistaan ja sota-ajan kokemuksistaan. Latvian itsenäistymisen aikaan Virza oli aktiivisesti mukana itsenäisyysajatuksen edistämisessä. Hän työskenteli lehdistössä, toimi Daile-teatterin johtajana ja palveli opetusministeriössä.
Vuodet 1940–1985 olivat vaikeita Virzalle ja hänen teoksilleen, sillä ne olivat käytännössä kiellettyjä poliittisen tilanteen vuoksi. Silti hän jatkoi kirjoittamista ja vaikutti monin tavoin latvialaiseen kulttuuriin. Virzan merkittävin teos "Biķeris" vuodelta 1907 herätti aikanaan suurta huomiota ja kritiikkiä. Se oli ensimmäinen latvialaisen kirjallisuuden historiaan merkitty eroottinen runokokoelma, joka kuvaili himoa ja aistillisuutta poikkeuksellisen suorasukaisesti.
Virza sai elinaikanaan useita palkintoja ja tunnustuksia palveluksistaan Latvian kulttuurille. Hänen panoksensa tunnustettiin muun muassa autoritaarisen hallinnon aikana, kun Kārlis Ulmanis johti Latviaa. Virza jätti pysyvän jäljen latvialaiseen kirjallisuuteen ja kulttuuriin, ja häntä pidetään yhtenä maansa merkittävimmistä kirjailijoista.
Sose

Sose on pehmeää, yleensä tasajakoista ruoka-ainetta. Sosetta tehdään soseuttamalla marjoista, hedelmistä, kasviksista ja kalasta. Joskus soseet sisältävät hunajaa. Ennen soseuttamista hedelmistä poistetaan kivet ja siemenkodat ja ne paloitellaan. soseet säilytetään viileässä paikassa. Sipulia sisältävää sosetta sanotaan chutneyksi. Pakastetusta soseesta voidaan tehdä jääpaloja. Marja- ja hedelmäsoseet ovat yleisiä lastenruokia. Hyviä lastenruokia ovat muun muassa omena-, tyrni-, puolukka- ja karhunvatukkasose Kalasta tehdään sosetta monitoimikoneella ja se siivilöidään lopuksi. Kalasta tehdään erittäin hienojakoista sosetta, timbaalia, joka paistetaan annosvuoissa. Kasvissoseita voidaan notkistaa maidolla ja kermalla. Höyrytetystä pinaatista tehdään monitoimikoneella timbaalia. Purjosta ja tomaatista tehdyt soseet sopivat hyvin pakastimeen. tomaattisosetta käytetään pizzojen täytteisiin. Kurpitsasosetta tehtäessä kurpitsat ensin paahdetaan uunissa ja lopuksi soseutetaan.
Soseeseen käytettäviä kasviksia, marjoja ja hedelmiä ei pidä ensin mehustaa. Myytäviin soseisiin lisätään aina sokeria tai muuta makeutusainetta. Myyntipakkauksiin merkitään aina pääraaka-aineen eli kasvisten, marjojen tai hedelmien pitoisuus.
Soseita käytetään useanlaisten jälkiruokien valmistamiseen. Esimerkiksi päärynäsosetta käytetään päärynäkakkuun. Soseita käytetään myös pääruokien raaka-aineina. Lanttusose on pääraaka-aine jouluna suositulle lanttulaatikolle.
Vihreä ilmastorahasto

Vihreä ilmastorahasto (Green Climate Fund, GCF) on ja Pariisin ilmastosopimuksen virallinen rahoitusmekanismi. Rahasto tukee kehittyvien maiden vähäpäästöistä ja ilmastokestävää kehitystä ja sillä on keskeinen asema Pariisin sopimuksen toimeenpanossa. 
Rahasto perustettiin vuonna 2010 Cancúnin ilmastokokouksessa. Ensimmäisen projektin rahoitus hyväksyttiin vuonna 2015.
Rahaston päätavoitteena on kehittyvien maiden vähähiilisen ja ilmastokestävän kehityksen tukeminen. Se rahoittaa laajamittaisia ohjelmia ja hankkeita, joiden avulla voidaan hillitä ilmastonmuutosta sekä parantaa maiden sopeutumista ilmastonmuutoksen haittavaikutuksille. Lisäksi rahasto tukee maiden toimintavalmiuksien vahvistamista ja teknologian siirtoa.
Rahasto investoi muutoksiin neljällä sektorilla:
Se käyttää puolet rahoistaan ilmastonmuutoksen hillitsemiseen ja puolet sen vaikutusten lieventämiseen ja sopeutumiseen. Sen työtä ohjaavat seuraavat periaatteet:
Joseph Oughourlian

Joseph Oughourlian (s. 15. helmikuuta 1972 Pariisi, Ranska) on armenialaista ja libanonilaista alkuperää oleva ranskalainen liikemies ja urheilujohtaja, joka toimii sijoitusalalla. Oughourlian on Lensin ja Millonariosin jalkapalloseurojen omistaja sekä Padovan enemmistöomistaja.
Hän valmistui HEC Parisista, Sciences Po:sta ja Paris I Pantheon-Sorbonnen yliopistosta.
Elämäkerta.
Oughourlian aloitti yhteistyöuransa Société Généralessa vuonna 1994. Vuonna 1996 hän muutti New Yorkiin, jossa hän aloitti seuraavana vuonna suoraan Société Généralen rahastojen hallinnan. Näin hän loi ensimmäisen Amber-rahaston lokakuussa 2001 erissä pankin alkupääomalla. Sitten hän johti rahastoa, jossa oli yli kuusi miljardia omaisuutta.
Vuonna 2005 hän perusti aktivistisijoitusrahaston Amber Capitalin New Yorkiin, mutta kolme vuotta myöhemmin vuoden 2007 finanssikriisi heikensi hänen asiakaskuntaansa ja hänen hallinnoimaansa omaisuutta. Vuonna 2012 hän muutti rahastoyhtiön Lontooseen lukuisten investointien vuoksi Eurooppaan, mutta myös toimistojen kanssa Milanossa; Oughourlian on myös sijoittanut noin kahteenkymmeneen eri yritykseen Italiassa.
Joulukuussa 2015 Oughourlian nimitettiin espanjalaisen PRISA-lehdistöryhmän hallitukseen. Hänet nimitettiin 29.4.2019 varapuheenjohtajaksi, pääomistajana Amber Capital -yhtiön kautta, minkä jälkeen hänet nimitettiin hallituksen puheenjohtajaksi helmikuussa 2021. Saatuaan toimensa Ranskan Lagardère-konsernissa hän panostaa erityisesti asioissaan Madridissa; vuoteen 2021 mennessä se omisti lähes kolmanneksen Prisa-konsernista, kun taas Lagardèren hyökkäyksen jälkeen osakkaaksi tullut Vivendi omisti lähes kymmenesosan sen osakkeista.
1.3.2020 eli vuoden 2020 pörssiromman jälkeen Amber Capitalilla oli hallussaan 1,1 miljardin euron omaisuus.
Cancúnin ilmastokokous

Cancúnin ilmastokokous () järjestettiin Cancúnissa, Meksikossa 29. marraskuuta – 10. joulukuuta 2010. 
Kokouksessa perustettiin Vihreä ilmastorahasto, jonka konseptista oli sovittu vuotta aikaisemmin Kööpenhaminan ilmastokokouksessa.
YK:n ympäristöjärjestö UNEPin mukaan kokousta voi pitää menestyksenä, huolimatta Kööpenhaminassa ja sen jälkeen havaitusta valtioiden jakautumisesta blokkeihin. Sopimukset pelastavat ja parantavat asioiden etenemisvauhtia ja ilmapiiriä, mutta niillä saavutetaan vain vähän itse ilmastonmuutoksen torjunnan alalla.
Eva Vlaardingerbroek

Eva Lotte Louise Vlaardingerbroek (s. 3. syyskuuta 1996 Amsterdam, Alankomaat) on hollantilainen oikeusfilosofi ja konservatiivinen politiikan kommentaattori. Vlaardingerbroek on opiskellut oikeustiedettä Utrechtin yliopistossa ja oikeusfilosofiaa Leidenin yliopistossa, jossa hän on työskennellyt luennoitsijana ja tutkijana. Vlaardingerbroek on ollut Forum voor Democratien jäsen vuodesta 2016 ja toimii myös mielipidekirjoittajana ja kolumnistina.
Vlaardingerbroek on tunnettu henkilö kansainvälisessä oikeistossa. Vlaardingerbroek tuli suuren yleisön tietoisuuteen erityisesti maanviljelijöiden tukemisen kautta. Vlaardingerbroek on puhunut muun muassa CPAC-konferenssissa ja kritisoinut Euroopan unionin maahanmuuttopolitiikkaa sekä puolustanut eurooppalaista kulttuuria. Donald Trumpin voitettua vaalit Vlaardingerbroek tviittasi "Juuri heräsin. Oi Amerikka... se tapahtuu, eikö niin? Hän teki sen, eikö? Tai mielummin: te teitte sen, eikö niin"
Vlaardingerbroek tunnetaan teoksista "No Farmers No Food: Will You Eat the Bugs?" (2023), "Achtung, Reichelt!" (2022) ja "Frank Clips" (2022).
Sosemylly

Sosemylly on soseuttamisessa käytettävä käsikäyttöinen laite. Tälläinen laite sopii hedelmien, marjojen, juuresten ja muiden kasvisten soseuttamiseen. Tälläisiin laitteisiin on olemassa vaihdettavia teriä, joiden avulla tehdään eri karkeusasteisia soseita. Sosemylly on tehty yleensä teräksestä. Sosemyllyjä on monen kokoisia ja osa niistä on tehty ammattilaisten käyttöön. Sosemyllyn kaltainen laite on perunaprässi, jolla saadaan aikaan erittäin hienojakoinen perunamuusi. Joissakin sosemyllymalleissa on kokoon taittuvat jalustimet, joiden avulla sosemylly voidaan pitää hyvin kattilan tai muun astian päällä. Sosemylly sopii myös sitkeäkuoristen kasvisten soseuttamiseen, koska kuoret jäävät myllyyn.
Podi

Paavo ”podi” Heiskanen (s. 5. elokuuta 2004) on suomalainen "Counter-Strike 2" -ammattilainen. Hän on edustanut toukokuusta 2024 lähtien ENCE eSportsia.
Podi pelasi ENCE eSportsin akatemiajoukkueessa heinäkuusta 2022 toukokuulle 2024 ja pelasi hetken välissä myös Sproutissa. Varsinaiseen ENCEn ammattilaisjoukkueeseen hän liittyi toukokuussa 2024 yhdessä Viktor ”sdy” Orudževin kanssa toukokuussa 2024. Hän opiskeli ennen pelaajauraansa levyseppähitsaajaksi, mutta lopetti opintonsa pelaamisen takia.
Victor Calliat

Pierre Victor Calliat (1801–1881) oli ranskalainen arkkitehti ja kaivertaja. Calliat oli André Chatillonin ja École des beaux-artsin oppilas. Hänen maineensa ei niinkään perustunut arkkitehtuuriin vaan eräisiin arvossa pidettyihin julkaisuihin, kuten "Hôtel de ville de Paris" (1844–1856), "Parallèle des maisons de Paris, construites depuis 1830" (1850–1864), "Église St Eustache" (1850) ja "La Sainte Chapelle de Paris" (1857, Ferdinand de Guilhermyn teksti). Hän perusti 1850 "Encyclopédie d’architecturen", jota hän toimitti yhteistyössä Adolphe Lancen kanssa. Hän teki 1862 muutoksia Pariisin Saint Gervais -kirkkoon.
Jean Robieux

Jean Robieux (15. lokakuuta 1925 Jugon-les-Lacsissa - 14. kesäkuuta 2012 Châtenay-Malabryssa) oli ranskalainen fyysikko.
Hän oli valmistunut École polytechniquesta (1946–1949), École nationale de l’aviation civilestä (1949–1951), tieteiden tohtori Pariisin yliopistosta ja maisteri California Institute of Technology. Hän oli yksi johtavista ranskalaisista laserasiantuntijoista. Hän oli Ranskan tiedeakatemian ja "Académie des technologies" (Academy of Technologies) jäsen.
Tehtaita.
Jean Robieux on vastuussa laserfuusion ohjauksen periaatteen löytämisestä vuonna 1961 ja laser-isotooppien erotteluperiaatteen löytämisestä. Kaikki panokset on tiivistetty hänen kirjassaan "High Power Laser Interactions: Isotoopes Separation – Nuclear Fusion Control – Elementary Particles Selective Creation".
Kamil Szkaradek

Kamil ”siuhy” Szkaradek (s. 26. elokuuta 2002) on puolalainen "Counter-Strike 2" -ammattilainen. Hän edustaa nykyään Mouzia, jota "Counter-Strikeen" erikoistunut HLTV-sivusto pitää toukokuussa 2024 maailman parhaana joukkueena. 
Ennen uraansa Mouzissa siuhy edusti Izako Boarsia ja GamerLegionia. GamerLegionin kanssa siuhy tuli toiseksi viimeisestä "ssa" pidetystä major-turnauksesta, BLAST.tv Paris Major 2023:sta. Siuhyn rating finaalissa Team Vitalityä vastaan oli 0,83. Mouzin kanssa siuhy on voittanut merkittävät turnaukset ESL Pro League Season 18, ESL Pro League Season 19 ja BetBoom Dacha Belgrade 2024. Viimeisimmän finaalissa siuhyn rating oli joukkueensa korkein 1,31.
Geelielektroforeesi

Geelielektroforeesi on menetelmä biomolekyylien (DNA, RNA, proteiinit jne.) ja niiden fragmenttien erottamiseen ja analysointiin niiden koon ja varauksen perusteella.
Kaikilla DNA-molekyyleillä on yhtäläinen varaus massayksikköä kohti. Tästä syystä DNA-fragmentit erottuvat geelielektroforeesissa pelkästään kokonsa perusteella. Elektroforeesi mahdollistaa sen, että voidaan havaita näytteen erilaisten DNA-fragmenttien lukumäärä ja niiden suhteellinen koko. DNA-fragmentin absoluuttinen koko voidaan määrittää vertaamalla sitä standardoituihin, tunnetun kokoisiin DNA-fragmentteihin geelin "mittatikun" avulla.
Geelielektroforeesissa molekyylit siirtyvät sähkökentän avulla huokoisen geelin läpi, jossa niiden liikkumisnopeus on kääntäen verrannollinen kokoon. Pienet DNA-molekyylit kulkevat nopeammin ja pidemmälle kuin suuret. Sähkökenttä asetetaan siten, että geelin toisessa päässä on positiivinen ja toisessa negatiivinen varaus, jolloin negatiivisesti varautuneet DNA- ja RNA-molekyylit liikkuvat kohti positiivista päätä. Proteiinien erottamiseen käytetään natriumdodekyylisulfaattia (SDS), joka denaturoi ja negatiivisesti varaa proteiinit, mahdollistaen niiden liikkumisen koon mukaan. Geelielektroforeesin jälkeen erikokoiset molekyylit muodostavat havaittavia kaistoja.
Elektroforeesi erottaa eripituiset DNA-fragmentit geelin läpi sähkövirran avulla. Negatiivisesti varautunut DNA siirtyy kohti positiivista päätä, ja lyhyemmät juosteet liikkuvat nopeammin kuin pidemmät. Erottelun jälkeen DNA näkyy kaistoina geelin avulla väriaineiden, fluoresoivien merkkien tai radioaktiivisten merkkien ansiosta. Tunnetun pituisia fragmentteja sisältävää DNA-markkeria käytetään näytteiden rinnalla pituuksien arvioimiseksi.
Geeli.
Geelielektroforeesissa käytetään hyytelömäistä ainetta, jota kutsutaan geeliksi. DNA:n erottamiseen tarkoitetut geelit valmistetaan usein agaroosista, joka on polysakkaridi ja saatavana kuivana jauheena. Kun agaroosia kuumennetaan puskuriliuoksessa (vettä ja suoloja) ja annetaan jäähtyä, jolloin siitä muodostuu kiinteä, hieman pehmeä geeli. Molekyylitasolla geeli koostuu agaroosimolekyylien muodostamasta verkostosta, jota vetysidokset pitävät yhdessä muodostaen pieniä huokosia.
S-500

S-500 Promethey (), myös nimellä 55R6M Triumfator-M, on venäläinen ilmatorjunta- ja ballististen ohjusten torjuntaohjusjärjestelmä. Sen on suunnitellut Almaz-Antei.
Kehitys.
S-500-järjestelmän kehitys alkoi Venäjällä todennäköisesti jo 2000-luvun alussa, kun tarvittiin seuraaja vanhoille neuvostoaikaisille ilmatorjuntajärjestelmille. S-500 ei ole kokonaan uutta suunnittelua, vaan ennemminkin paranneltu S-300:n ja S-400:n jatkaja. Projekti on viivästynyt paljon. Sarjatuotannon oli alun perin tarkoitus alkaa vuonna 2014, mutta viimeisin aikataulu on 2020-luvun puoliväliin. S-500 otettiin palveluskäyttöön vuonna 2021. Ensimmäiset järjestelmät tulevat pääkaupunki Moskovan ja muiden tärkeiden kohteiden suojaamiseen. S-500 täydentää muun muassa vanhempia S-400-järjestelmiä Venäjän ilmatorjunnassa. Ilmatorjunnan korkeimpaa kerrosta hoitaa uusi A-235.
Tekniikka.
S-500 on suunniteltu torjumaan kaikenlaisia ilmassa liikkuvia kohteita, mutta etenkin ballistisia ohjuksia. Järjestelmä voi torjua väitetysti jopa viidennen sukupolven häivehävittäjiä, hypersoonisia aseita ja matalalla Maan kiertoradalla kulkevia satelliitteja. Näitä kykyjä ei ole kuitenkaan vielä testattu ja niihin suhtaudutaan länsimaissa muutenkin skeptisesti.
S-500-järjestelmään kuuluu laukaisuajoneuvojen lisäksi tutkia ja johtopaikat. Koko järjestelmä on liikuteltavissa ajoneuvoilla. S-500:n ohjuksiin kuuluu ilma-alusten torjuntaan tarkoitettu 40N6M ja ballististen ohjusten sekä satelliittien torjuntaan tarkoitetut 77N6 ja 77N6-N1. Ohjusten kantaman arvioidaan olevan 500–600 kilometriä ja torjuntakorkeuden 40–50 kilometriä.
Diogo Costa

Diogo Meireles da Costa (s. 19. syyskuuta 1999 Rothrist, Sveitsi) on portugalilainen jalkapalloilija, pelipaikaltaan maalivahti. Hän on pituudeltaan 186-senttimetrinen. Hän edustaa Portugalin liigassa pelaavaa FC Portoa. Hän on pelannut Portugalin A-maajoukkueessa vuodesta 2021.
Costa pelasi FC Porton junioreissa vuodesta 2010. Hän nousi edustusjoukkueeseen kaudella 2019–2020 ja pelasi muun muassa Porton kaikki seitsemän ottelua sen voittamassa Portugalin cupissa. Kaudella 2020–2021 hän pelasi ensimmäisen Mestarien liigan ottelunsa. Kaudella 2021–2022 hän pelasi liigamestaruuden voittaneen Porton ykkösmaalivahtina 33 Portugalin liigan ottelua, kuusi Mestarien liigan ottelua ja neljä Eurooppa-liigan ottelua. Kaudella 2022–2023 hän oli kentällä 33:ssa Portugalin liigan ottelussa ja kahdeksassa Mestarien liigan ottelussa. Myös kaudella 2023–2024 hänelle kertyi 33 kotimaista liigaottelua ja kahdeksan Mestarien liigan ottelua. Hän pelasi myös voittoisassa Portugalin cupin loppuottelussa.
Costa pelasi Portugalin kaikissa nuorisomaajoukkueissa alle 15-vuotiaista alle 21-vuotiaisiin. Hän voitti alle 17-vuotiaiden Euroopan-mestaruuden vuonna 2016. Hän saavutti alle 19-vuotiaiden EM-kilpailuissa hopeaa vuonna 2017 ja voitti mestaruuden vuonna 2018 pelattuaan joukkueensa muut ottelut paitsi loppuottelun. Hän oli joukkueensa ykkösmaalivahti alle 20-vuotiaiden MM-kilpailuissa 2017. Hän saavutti alle 21-vuotiaiden EM-hopeaa 2021.
Costa pelasi Portugalin A-maajoukkueessa ensimmäisen kerran lokakuussa 2021 ystävyysottelussa Qataria vastaan. Hän pelasi MM-kilpailuissa 2022 joukkueensa kaikki viisi ottelua, kuten myös EM-kilpailuissa 2024. Hän on EM-kilpailujen 2024 loppuun mennessä pelannut 27 A-maaottelua. Costa on ensimmäinen maalivahti, joka on EM-kilpailujen rangaistuspotkukilpailussa torjunut kolme rangaistuspotkua samassa ottelussa; tämä tapahtui vuoden 2024 EM-kisojen neljännesvälierässä Sloveniaa vastaan 1. heinäkuuta 2024. Myös saman turnauksen puolivälieräottelu Ranskaa vastaan päättyi rangaistuspotkukilpailuun, ja siinä Diogo Costa ei pystynyt enää torjuntoihin ja Portugali putosi jatkosta.